જોકે, અનુરાગે બંને સાથે વારાફરતી મુલાકાતો ગોઠવી છતાં નક્કી ન કરી શક્યો કે પોતે વધુ કોને પસંદ કરે છે! અયના ને કે આહના ને? આમ તો બંને જૂડવા બહેનો હતી, પણ આયના મોટી હતી. અઠવાડિયું વિચારોમાં જ વીતી ગયું. વૈશાલીબહેન પણ નક્કી નહોતાં કરી શકતાં કે શું કરવું! કેમ કે બંને ડાહી સમજણી, સંસ્કારી, ભણેલી, પ્રેમાળ, લાગણીશીલ અને ઇનોસન્ટ હતી. તો પછી અનુરાગને થયંુ શું કરું? આયનાને પસંદ કરું કે આહનાને? પણ ધીરે-ધીરે તેને થયું કે તેનો ફર્સ્ટ લવ આહના છે. આહના આયના કરતાં સુંદર છે. તેનું શરીર… જે પામવા પોતાનું શરીર આકુળ-વ્યાકુળ છે.. પ્રથમવાર તો આહનાને જોઈ હતી એટલે આહના જ તેના માટે કદાચ પરફેક્ટ છે. એટલે હવે આહના માટે તે ‘યસ’ કરશે, પણ સામે છેડે પોતાને કોણ વધુ ચાહે છે. આયના કે આહના?